עמוד השער: לכתוב את הפרק שלי

מסע בר/בת מצווה

הספריה הלאומית של ישראל, ירושלים [לוגו]

פתיחה: מזל טוב!

יוצאים לדרך!

🔗[מפת המסע במדבר, היינריך בונטיג, ה' שמ"ה (1585](https://web.nli.org.il/sites/NLI/English/digitallibrary/pages/viewer.aspx?docid=EDU_XML_ENG002368411&presentorid=EDU_XML_ENG&searchurl=https%3A%2F%2Fweb.nli.org.il%2Fsites%2Fnlis%2Fen%2Feducation%2Fpages%2Fresults.aspx%23%3Fquery%3Dlsr16%2Cexact%2CPrimary+Source%26query%3Dany%2Ccontains%2Cmap+exodus%26institution%3DNNL%26vid%3DEDU_XML_ENG%26loc%3Dlocal%2Cscope%3A(EDU_XML_ENG)%26sortField%3Dlso04%26indx%3D1%26bulkSize%3D8)(

היום אתם מגיעים לגיל שבו אתם נחשבים בוגרים, ומתחילים במסע להפוך לשותפים מלאים בעם היהודי! ההגעה לציון דרך זה היא הזדמנות לחקור וללמוד על צדדים שונים בזהות ובתרבות היהודית, בטרם תפליגו במסע האישי שלכם, המתחיל עם הגיעכם לגיל מצוות. היהדות רואה את חיי האדם כסובבים סביב מעגלים שונים, בכל מעגל מספר שלבים, ולכל שלב הטקסים והמנהגים המיוחדים לו - מנהגים המבוססים על התורה, על המסורת ועל ההיסטוריה, ומבטאים את הערכי היהדות.

* מסורת זו עשירה ומגוונת כל כך! היכן כדאי להתחיל לחקור אותה?
* מה הנושאים שאותם כדאי ללמוד לעומק כאשר מגיעים לגיל מצוות?
* כיצד נתחבר למסורות אלה, גם אם הן נראות לנו זרות ?
* מה נוכל ללמוד מהעבר על עצמנו, על הקהילה בה אנו חיים, ועל השאלות המטרידות אותנו היום?
* כיצד ניצור חוויה משמעותית, אותה נוכל לקחת איתנו לשנים הבאות?

תוכנית זו מבוססת על חזון הספרייה הלאומית, **להחיות את העבר**. כמוסד הראשי העוסק בשימור הזיכרון הלאומי של העם היהודי, מטרתנו היא כפולה: **להחיות** את זכרון העבר, ולהפכו ל**אישי ורלוונטי** לדור הצעיר.

הספרייה הלאומית של ישראל מזמינה אתכם למסע ייחודי, העובר דרך אוצרות נבחרים מאוספי הספרייה. זו הזדמנות לחקור מקורות ראשוניים, המייצגים צדדים שונים במורשתנו כ"עם הספר", ולחשוב על הקשר שלכם למורשת וכיצד תכתבו את הפרק האישי שלכם בתולדות העם היהודי. בפרק האחרון, תוסיפו מקור נוסף משלכם - הצגה אותנטית של נסיונכם האישי, החוליה שלכם בשרשרת.

🔗[כרטיס שנה טוב](https://web.nli.org.il/sites/NLI/English/digitallibrary/pages/viewer.aspx?docid=EDU_XML_ENG700344420&presentorid=EDU_XML_ENG&searchurl=https%3A%2F%2Fweb.nli.org.il%2Fsites%2Fnlis%2Fen%2Feducation%2Fpages%2Fresults.aspx%23%3Fquery%3Dlsr16%2Cexact%2CPrimary+Source%26query%3Dany%2Ccontains%2Cshana+tova%26indx%3D17%26institution%3DNNL%26vid%3DEDU_XML_ENG%26loc%3Dlocal%2Cscope%3A(EDU_XML_ENG)%26sortField%3Dlso04%26bulkSize%3D8)ה, ניו יורק, ה' תרע"א (1910)

⍰ מדוע לדעתכם, טקס בר המצווה עומד במרכז, בשיא, כאבן הדרך המרכזית המתוארת בכרטיס?

⍰לפי הכרטיס, מהם השלבים המרכזיים בחיי האדם?

**נושאים לדיון/שיחה:**

* אילו חלקים מטקסי או חגיגות בר/בת המצווה, מוכרים לכם?
* מדוע לדעתכם הכניסה למצוות היא בגיל 12/13?
* מהם ציוני הדרך האחרים בהתבגרות? מה ההבדלים בינם היום ובעבר?
* אלו טקסי התבגרות מוכרים לכם מתרבויות אחרים? במה הם שונים מהנהוג אצלנו?
* מה משמעות בר/בת המצווה לקשר בין ילדים והוריהם?

**רעיונות לפעילות:**

1. השתמשו בתבנית שעיצבנו ב-[canva](http://canva.com) כדי לעצב את מחברת בר/בת המצווה האישית שלכם, בהתאם לרעיונות והפעילויות בתכנית זו.
2. צרו “[ענן מילים](https://wordart.com/)" אשר מייצג צדדים שונים של זהותכם (מקום לידה, מקום מגורים, תחביבים, מאכלים אהובים, מקום ותפקיד במשפחה, מגדר, תחומי עניין וכו').
3. הכינו ציר זמן, ובו ציוני דרך שעברתם כבר. תארו מה הייתה משמעותם עבורכם.

פרק ראשון: "אתם מוזמנים בלבביות"

**זהות היחיד והקהילה**

חגיגות בר או בת מצווה הם הזדמנות להתאסף יחד כקהילה ולציין את האירוע המשמעותי עם אחרים. בפרק זה, נעמיק בחקר הזהות האישית והקהילתית כפי שמשתקפות בהזמנות לטקסי בר ובת מצווה בעבר.

🔗[הזמנה עם דגלי ישראל וארצות הברית](https://web.nli.org.il/sites/NLI/English/digitallibrary/pages/viewer.aspx?docid=EDU_XML_ENG700345182&presentorid=EDU_XML_ENG&searchurl=https%3A%2F%2Fweb.nli.org.il%2Fsites%2Fnlis%2Fen%2Feducation%2Fpages%2Fresults.aspx%23%3Fquery%3Dlsr16%2Cexact%2CPrimary+Source%26query%3Dany%2Ccontains%2Cbar+mitzvah+inviatation%26institution%3DNNL%26vid%3DEDU_XML_ENG%26loc%3Dlocal%2Cscope%3A(EDU_XML_ENG)%26sortField%3Dlso04%26indx%3D1%26bulkSize%3D8)

⍰מה מסמלים שני הדגלים?

⍰מה דעתכם על שימוש בפורמט הזמנה מוכן מראש בשביל ההזמנה שלכם?

**נושאים לדיון/שיחה:**

* מה ניתן ללמוד על האישיות של אנשים שונים או על הקהילות בהן הם חיים, מההבדלים בין ההזמנות שהם שולחים?
* מי שולח את ההזמנות - ההורים, או הילדים? של מי בעצם האירוע? איך כדאי לאזן בין השניים?

**רעיונות לפעילות:**

1. עצבו את הזנת בר/בת המצווה שלכם, תוך שימוש בשפה ובסמלים המבטאים את זהותכם האישית, ואת הקהילה שאליה אתם משתייכים.
2. מי שמכין רשימת מוזמנים, צריך להביא בחשבון את המעגלים השונים בקהילה (שכנים, חברים לכיתה, משפחה, שותפים לעבודה, חברי ילדות, חברים לקבוצה, וכד'). ציירו במחברתכם מעגלים אלה; התחילו בקבוצות הקרובות אליכם ביותר, והתרחבו משם.

פרק שני: "רשמו את התאריך"

**לוח השנה היהודי**

אחד הדברים המאחדים את העם היהודי הוא לוח השנה המיוחד, בעל המקצב הייחודי, המפריד אותם משאר הקהילות. בפרק זה נעמיק ברעיון קדושת הזמן בלוח השנה היהודי, ובחגים.

🔗[לוח שנה מג'מייקה, ה' תקנ"ח-ט' (1798)](https://web.nli.org.il/sites/NLI/Hebrew/digitallibrary/pages/viewer.aspx?docid=NNL03_EDUSP3990&presentorid=NLI_EDU&searchurl=https%3A%2F%2Fweb.nli.org.il%2Fsites%2Fnlis%2Fhe%2Feducation%2Fpages%2Fresults.aspx%23%3Fquery%3Dlsr16%2Cexact%2C%D7%A4%D7%A8%D7%99%D7%98+%D7%9E%D7%A7%D7%95%D7%A8%26query%3Dany%2Ccontains%2C%D7%9C%D7%95%D7%97+%D7%A9%D7%A0%D7%94%26institution%3DNNL%26vid%3DNLI_EDU%26loc%3Dlocal%2Cscope%3A(NNL_EDU1)%26sortField%3Dpopularity%26indx%3D1%26bulkSize%3D10)

⍰כמה מהתאריכים והמועדים המופיעים בלוח השנה העתיק אתם מכירים?

* לפי ההזמנה של נעמי, בת המצווה שלה (כמו רוב טקסי בת המצווה), הייתה בשבת, כפי שמסמלים נרות השבת על מעטפת ההזמנה. הארגון "Reboot" (אתחול) הכין את [מניפסט השבת](http://sabbathmanifesto.org), ובו עשרה עקרון מפתח כדי לעזור לאנשים להשתחרר, ולהביא את אווירת השבת לחייהם: 1) התנתקו באמצעים טכנולוגיים. 2) חזקו את הקשרים עם אנשים יקרים ללבכם. 3) דאגו לבריאותכם. 4) צאו מהבית. 5) הימנעו מקניות. 6) הדליקו נרות. 7) שתו יין. 8) אכלו לחם. 9) מצאו זמן שקט. 10) עזרו לאחרים. איזה מהדברים המופיעים מרשימה מדבר אליכם, ומדוע?

🔗[קריקטורת "דיינו" ה' תשכ"ג (1962)](https://web.nli.org.il/sites/NLI/English/digitallibrary/pages/viewer.aspx?docid=EDU_XML_ENGSP1082&presentorid=EDU_XML_ENG&searchurl=https%3A%2F%2Fweb.nli.org.il%2Fsites%2Fnlis%2Fen%2Feducation%2Fpages%2Fresults.aspx%23%3Fquery%3Dlsr16%2Cexact%2CPrimary+Source%26query%3Dany%2Ccontains%2Cchristmas%26institution%3DNNL%26vid%3DEDU_XML_ENG%26loc%3Dlocal%2Cscope%3A(EDU_XML_ENG)%26sortField%3Dlso04%26indx%3D1%26bulkSize%3D8)

* קריקטורה זו מתייחסת ל"דילמת דצמבר".האם גם אתם נתקלתם במתח בין לוח השנה היהודי והלוח הגרגוריאני? לאיזה לוח אתם מתחברים יותר?

**רעיונות לפעילות:**

1. אלו מנהגים או טקסים מסמלים את השבת עבורכם? קחו או צלמו תמונה המייצגת את השבת והכניסו אותה למחברת שלכם.
2. ציירו ציור המבטא את הקונפליקט, או האיזון בין לוח השנה העברי והכללי.
3. מה תאריך הלידה העברי שלכם? רשמו אותו במחברת שלכם אתם יכולים להיעזר באתר [hebcal.com](https://www.hebcal.com/).
4. איזה מחגי ישראל אתם? בדקו באמצעות [החידון](https://merkazruach.nli.org.il/english/personality-quiz-2) (באנגלית)!

פרק שלישי: העלייה לתורה

**הטקסים המסורתיים**

בפרק זה נעמיק בטקסים המסורתיים הקשורים לטקס בר/בת המצווה: עטיפת טלית, הנחת תפילין, וקריאה בתורה. באופן מסורתי, טקסים אלה נערכים בבית הכנסת ומציינים את המעבר מילדות לבגרות, ואת הצטרפות הילד כחבר מלא בקהילה. מגיל זה הם נחשבים אחראים למעשיהם, ונקראים בני/בנות מצווה, כלומר מחוייבים במצוות.

🔗 [אברהם שיינפלד, רומניה, ה'תש"ה (1945) (Centropa)](https://www.centropa.org/photo/avram-scheinfeld-his-bar-mitzvah)

⍰היכן לדעתכם תמונה זו צולמה? מדוע?

האם היא נראית לכם ספונטנית, או מבויימת?

🔗[בת המצווה של ורה טומניץ'](https://www.centropa.org/photo/vera-tomanics-bat-mitzvah), אוסיז'ק (היום בקרואטיה), ה' תר"ץ (1930)

⍰במה תמונת בת המצווה שונה מתמונת בר המצווה שלמעלה? בעדותה, ורה טומניץ' תיארה: "אבי, פואו (Pavao), היה אדם דתי מאוד. בכל בוקר הניח תפילין והתפלל. אמי אלזה לא הייתה דתיה באותה המידה, אבל כל המשפחה חגגה יחד את כל חגי ישראל, והדלקנו נרות בכל ערב שבת". מדוע לדעתכם היו אז הבדלים בשמירת המצוות בין גברים ונשים?

🔗[מדריק מילו, רומניה](https://www.centropa.org/photo/medric-milu-his-bar-mitzvah-ceremony), שנות השלושים (Centropa)

"בשכונה בה גרנו ביאסי, היה רחוב שנקרא "רחוב בתי הכנסת". היו בו בתי כנסת רבים; לכל מקצוע היה את בית הכנסת שלו: בית הכנסת של החייטים, בית הכנסת של המוזגים, ובתי הכנסת הגדול... בהיותו ילד, וגם אחר כך, בהיותי בין 15 או 16, אבי היה לוקח אותי איתו לתפילות ליל שבת ושבת. כאשר האחרים שיחקו כדורגל, אני צריך הייתי ללכת לבית הכנסת. אבל כך למדתי את כל מה שצריך היה על המסורת היהודית".

⍰איזה תפקיד מילא בית הכנסת בחיי יהודי רומניה? איזה תפקיד הוא מלא בחיי הוריכם, ובחייכם? האם בית הכנסת הוא עדיין המרכז לחיי הקהילה היהודית?

**נושאים לדיון/שיחה:**

* השוו את משמעות השמות השונים: ("בית ספר" ביידיש), ("מקום התאספות" ביוונית), ("מקדש" באנגלית), בית כנסת, בית תפילה.
* יש שיצרו את ["ברבי בתפילין"](https://jwa.org/node/22322), כדי לערער על התפיסה שטלית ותפילין הם בגדי גברים דווקא. מה דעתכם על התמונה? מה המנהג בביתכם?
* ניתן לכתוב ספר תורה ותפילין רק על קלף מיוחד התפור מעור בהמה כשירה, על ידי סופר סת"ם מומחה, בעט העשוי מנוצה. מדוע לדעתך מקפידים על כל הדרישות האלה גם כיום, כאשר ניתן בקלות להדפיסם?

**רעיונות לפעילות:**

1. חפשו באתר הספריה הלאומית או ב[מרכז לאומנות יהודית](https://cja.huji.ac.il/), תשמיש קדושה יהודי כלשהו (לדוגמא: טלית, קופת צדקה, מזוזה, שופר, לולב, סוכה, חנוכיה, יד, ציצית, כיפה, גביע קידוש, כוס של אליהו, קערת סדר, ספר תורה, ערכת הבדלה) וצרו גלריית תמונות המדגימה סגנונות שונים לעיצוב החפץ בתקופות שונות. כתבו בקצרה "תווית מוזיאון" אשר תתאר את הקשר שאתם חשים לחפץ, וכיצד אתם מבינים אותו. הנה דוגמא למזוזה מיוחדת: [מזוזה מהחלל](https://www.nli.org.il/en/archives/NNL_ARCHIVE_AL004035189/NLI).
2. בתוך התפילין והמזוזה נמצאים כתבי קודש. גלו מה הם! (כאן). אילו הייתם בוחרים טקסט לשמור במקום נסתר כזיכרון והשראה, מה הייתם בוחרים?
3. שחקו [במשחק](https://merkazruach.nli.org.il/english/clue-hunt) (באנגלית), ולימדו על בתי כנסת ברחבי העולם!

פרק רביעי: השפה העברית

**הכרת השפה**

העברית היא לשון הקודש במסורת היהודית, השפה שבה נכתבו התנ"ך וספרים רבים אחרים. אך יהודים רבים אינם מדברים או קוראים עברית באופן שוטף. בפרק זה, נעמיק בחשיבות העברית לתרבות והזהות היהודית, ונחשוב כיצד ביכולתה לחבר בין יהודים.

🔗[דף שינון ללימוד הא"ב, בגדד ה' תר"פ ((1920](https://web.nli.org.il/sites/NLI/English/digitallibrary/pages/viewer.aspx?docid=EDU_XML_ENG001223061&presentorid=EDU_XML_ENG&searchurl=https%3A%2F%2Fweb.nli.org.il%2Fsites%2Fnlis%2Fen%2Feducation%2Fpages%2Fresults.aspx%23%3Fquery%3Dlsr16%2Cexact%2CPrimary+Source%26query%3Dany%2Ccontains%2Chebrew+letters%26indx%3D17%26institution%3DNNL%26vid%3DEDU_XML_ENG%26loc%3Dlocal%2Cscope%3A(EDU_XML_ENG)%26sortField%3Dlso04%26bulkSize%3D8).

⍰כיצד למדתם אתם עברית? האם גם לכם היה דף כזה?

🔗[פוסטרים וכרזות ללימוד](https://web.nli.org.il/sites/NLIS/en/Education/Pages/itemPage.aspx?ItemID=EDU_XML_ENGSP368) עברית[(עד שנות החמישים)](https://web.nli.org.il/sites/NLIS/en/Education/Pages/itemPage.aspx?ItemID=EDU_XML_ENGSP368)

⍰כמה מהמילים המופיעות כאן אתם מכירים?

🔗[תמונה מבר-המצווה של מריו מודיאנו, יוון ה' תרצ"ט (1939)](https://www.centropa.org/photo/mario-modianos-bar-mitzvah)

⍰קיראו את תיאורו של מריו. האם אתם מבינים לליבו? מדוע, או מדוע לא?

"הדבר שאני זוכר יותר מכל מבר המצווה שלי הוא כמה קשה היה לי ללמוד מספיק עברית כדי לקרוא. היה לי מורה שבא אלינו הביתה, ולימד אותי לקרוא כתוכי את קריאת התורה שצריך הייתי לקרוא בבית הכנסת. אני מצטער מאוד שמעולם לא למדתי עברית כמו שצריך".

**נושאים לדיון/שיחה:**

* מדוע לדעתכם לימוד העברית תמיד היה חשוב לקהילות היהודיות? למטה מובאות מספר סיבות שאנשים הציעו כדי להסביר מדוע חשוב ללמוד עברית. האם אתם מסכימים איתם או לא? האם יש לכם הסברים אחרים?

1. האפשרות לקרוא ספרים יהודיים בשפת המקור.
2. קשר למדינת ישראל.
3. התמצאות בבית הכנסת, בתפילות ובברכות.
4. קשר עם יהודים ברחבי העולם.

* מדוע לדעתכם לעברית יש בדרך כלל תפקיד חשוב בטקסי בר/בת מצווה? האם יש משמעות לקריאת טקסטים בעברית, גם אם לא מבינים מה שהם אומרים?

**רעיונות לפעילות:**

1. לפעמים שם הילד/ה כתוב בהזמנה באופן בולט, כאשר האותיות העבריות של שמו מודגשות בפסוק מהתנ"ך או משמשות בסיס לעיצוב ההזמנה. עצבו לוגו סביב שמכם העברי, אשר יבטא את ההיסטוריה המשפחתית שלכם, משמעות השם או הקשר לטקסט יהודי.
2. ראו את הסרטון: [9 סיבות ללמוד עברית](https://www.youtube.com/watch?v=vYGUuWFwPWg), וצרו סרטון קצר בן שלושים שניות עם הסיבות שלכם מדוע כדאי ללמוד עברית.

פרק חמישי: התפילה

**תפילה אישית**

יש ביהדות מסורת ארוכה של תפילות אישיות, המביעות את מגוון הרגשות האנושיים, בהם שמחה, הודאה, עצב וייאוש. לאורך כל הדורות, היהודים לקחו את התפילה המסורתית הקבועה, והשתמשו בה כדי לבטא את הצרכים האישיים והקהילתיים שלהם. בפרק זה, נעמיק בהבנת הקשר האישי שלנו לתפילה ולרוחניות.

🔗 [טיוטה לשירה](https://web.nli.org.il/sites/NLI/English/digitallibrary/pages/viewer.aspx?docid=EDU_XML_ENG003368682&presentorid=EDU_XML_ENG&searchurl=https%3A%2F%2Fweb.nli.org.il%2Fsites%2Fnlis%2Fen%2Feducation%2Fpages%2Fresults.aspx%23%3Fquery%3Dlsr16%2Cexact%2CPrimary+Source%26query%3Dany%2Ccontains%2Clu+yehi%26institution%3DNNL%26vid%3DEDU_XML_ENG%26loc%3Dlocal%2Cscope%3A(EDU_XML_ENG)%26sortField%3Dlso04%26indx%3D1%26bulkSize%3D8) של נעמי שמר 'לו יהי'

⍰שירה של נעמי שמר קשור למלחמת יום הכיפורים. מה הקשר בין שעת משבר ותפילה?

🔗 [סידור](https://web.nli.org.il/sites/NLI/English/digitallibrary/pages/viewer.aspx?docid=EDU_XML_ENG000043061&presentorid=EDU_XML_ENG&searchurl=https%3A%2F%2Fweb.nli.org.il%2Fsites%2Fnlis%2Fen%2Feducation%2Fpages%2Fresults.aspx%23%3Fquery%3Dlsr16%2Cexact%2CPrimary+Source%26query%3Dany%2Ccontains%2Citalian+siddur%26institution%3DNNL%26vid%3DEDU_XML_ENG%26loc%3Dlocal%2Cscope%3A(EDU_XML_ENG)%26sortField%3Dlso04%26indx%3D1%26bulkSize%3D8) לנשים, מערב אירופה ה' רמ"א (1480)

"ברוך אתה ד', א-להינו מלך העולם, שעשיתני אישה ולא איש"

⍰מדוע לנשים במאה ה-15 היו סידור תפילה מיוחדים? האם לדעתכם יש הבדל בין תפילה של גבר ושל אישה?

🔗[תפילת הדרך, אמסטרדם ה' תק"ג ((1743](https://web.nli.org.il/sites/NLI/English/digitallibrary/pages/viewer.aspx?docid=EDU_XML_ENG000063222-1&presentorid=EDU_XML_ENG&searchurl=https%3A%2F%2Fweb.nli.org.il%2Fsites%2Fnlis%2Fen%2Feducation%2Fpages%2Fresults.aspx%23%3Fquery%3Dlsr16%2Cexact%2CPrimary+Source%26query%3Dany%2Ccontains%2Cprayer%26institution%3DNNL%26vid%3DEDU_XML_ENG%26loc%3Dlocal%2Cscope%3A(EDU_XML_ENG)%26sortField%3Dlso04%26indx%3D1%26bulkSize%3D8)

⍰האם הייתם פעם בטיול או מסע, והתפללתם להגיע ליעד בשלום?

🔗[תפילהוהודאה,ביתהכנסתבויס מרקס(Bevis Marks),](https://web.nli.org.il/sites/NLI/English/digitallibrary/pages/viewer.aspx?docid=EDU_XML_ENG990018095120205171&presentorid=EDU_XML_ENG&searchurl=https%3A%2F%2Fweb.nli.org.il%2Fsites%2Fnlis%2Fen%2Feducation%2Fpages%2Fresults.aspx%23%3Fquery%3Dlsr16%2Cexact%2CPrimary+Source%26query%3Dany%2Ccontains%2Csynagogue%26indx%3D33%26institution%3DNNL%26vid%3DEDU_XML_ENG%26loc%3Dlocal%2Cscope%3A(EDU_XML_ENG)%26sortField%3Dlso04%26bulkSize%3D8#%7C0)ה' תרל"ח (1878)

⍰חוברת תפילות זו נכתבה בבית הכנסת לקהילות הספרדים והפורטוזגים בלונדון 'בויס מרקס', כדי לחגוג את הסכמי השלום והכרזת החירות הדתית בבולגריה, סרביה ורומניה ("חוזה ברלין" –-י"ב סיוון ה' תרל"ח; ה-13 ביולי, 1878). מה הקשר בין הודאה ותפילה?

**נושאים לדיון/שיחה:**

* כתבו מילה אחת המבטאת את הקשר שלכם עם התפילה.
* האם לדעתכם לתפילה צריך להיות נוסח קבוע, או שהיא צריכה להיות ספונטנית ואינידיבידואלית?
* האם אתם משתמשים בשיטות כמו יוגה, מוזיקה, כתיבת יומן, הגברת המודעות או מדיטציה כדי להתרכז יותר בצרכים, במחשבות הפנימיות, בחשבון הנפש או בתקוות שלכם?

**רעיונות לפעילות:**

1. חברו את הגרסה שלכם לשיר “let it be” או "לו יהי". השתמשו באותו המבנה, אך כתבו את מילים כך שיבטאו את הרצונות, התקוות והתפילות שלכם.
2. יש היום אנשים (גברים ונשים) האומרים את הברכה שאומרות נשים: "שעשני כרצונו". האמן הלל סמית השתמש בביטוי זה ב[כרזה](https://hillelsmith.info/kirtzonomural/) למצעד הגאווה. מדוע לדעתכם בחר במילים אלה? עצבו אומנות רחוב המבטאת תפילה או ברכה אליה אתם מתחברים.
3. יש נוהגים לשים פתק בכותל המערבי ועליו הם כותבים את התפילות שלהם. אם אתם הייתם כותבים פתק משלכם, מה הייתם כותבים בו? צרפו אותו למחברת שלכם!

פרק שישי: חייכו למצלמה!

**המשפחה**

הקשר הראשון שלנו עם העולם ועם האנשים סביבנו נוצר דרך המשפחה שלנו. בני המשפחה הם חלק מרכזי בחיינו (לטוב ולרע), ויש להם השפעה רבה על זהותנו. בפרק זה, נעמיק בחשיבות המשפחה בחיינו, ונלמד על השורשים שלנו.

"זכר ימות עולם, בינו שנות דורודֹור" (דברים לב, ז)

🔗[אילן יוחסים של חסידים](https://web.nli.org.il/sites/NLI/English/digitallibrary/pages/viewer.aspx?docid=EDU_XML_ENG990018619090205171&presentorid=EDU_XML_ENG&searchurl=https%3A%2F%2Fweb.nli.org.il%2Fsites%2Fnlis%2Fen%2Feducation%2Fpages%2Fresults.aspx%23%3Fquery%3Dlsr16%2Cexact%2CPrimary+Source%26query%3Dany%2Ccontains%2Cfamily+tree%26institution%3DNNL%26vid%3DEDU_XML_ENG%26loc%3Dlocal%2Cscope%3A(EDU_XML_ENG)%26sortField%3Dlso04%26indx%3D1%26bulkSize%3D8).

🔗[תמונה משפחתית מבר המצווה של וואצק קורנבלום, פולין ה' תרצ"ט (1939)](https://www.centropa.org/photo/wacek-kornblums-bar-mitzvah-party).

⍰בעדותו, וואצק סיפר: "כולם רצו להיות בתמונה; הם נדחפו... הייתה לי בר מצווה חילונית. המשפחה באה אלינו הביתה ואכלנו משהו. ההורים שלי היו אנטי-דתיים".

מדוע לעשות לילד בר מצווה בלי שום תוכן דתי? איזו משמעות אחרת בחיי המשפחה יכולה להיות לציון דרך זה?

**נושאים לדיון/שיחה:**

* אילן היוחסין מסמל את המשפחה הרוחנית של תנועת החסידות. מדוע לדעתכם מקובל לבחור בעץ כסמל למשפחה?
* בהזמנה של חגית, היא חולקת את בת המצווה שלה עם הסבתא שלה בת ה-80. מה היה הקשר של הסבים והסבתות שלכם ליהדות, וכיצד הם חגגו את בר/בת המצווה שלהם?

**רעיונות לפעילות:**

1. בר/בת המצווה שלכם היא ההזדמנות המושלמת לעשות 'עבודת שורשים' - פרויקט לחקר המשפחה שלכם. השתמשו ב[מדריך הספריה הלאומית](https://web.nli.org.il/sites/NLIS/en/Education/Pages/itemPage.aspx?ItemID=EDU_XML_ENGSP853&_ga=2.266130767.1138097065.1549181657-309257122.1531049077) כדי ליצור את אילן היוחסין שלכם.
2. הדפיסו את תמונות המשפחה שלכם מזמנים שונים. צרפו אותם למחברת שלכם, וכתבו לידם הסבר לתמונה.

פרק שביעי: מסע של פעם בחיים

**ארץ ישראל ומדינת ישראל**

משפחות רבות בוחרות לציין את בר/בת המצווה של הילדים שלהם בטיול לישראל. בפרק זה, נעמיק בקשר שלנו עם ישראל ונחשוב על דברים אחרים היכולים להוות חלק מעניין ומיוחד בחגיגות.

.

"לבי במזרח, ואנכי בסוף מערב" (יהודה הלוי)

🔗[משחק להכרת ישראל של 'אל על'](https://web.nli.org.il/sites/NLI/English/digitallibrary/pages/viewer.aspx?docid=EDU_XML_ENG700106536&presentorid=EDU_XML_ENG&searchurl=https%3A%2F%2Fweb.nli.org.il%2Fsites%2Fnlis%2Fen%2Feducation%2Fpages%2Fresults.aspx%23%3Fquery%3Dlsr16%2Cexact%2CPrimary+Source%26query%3Dany%2Ccontains%2Chebrew+letters%26indx%3D9%26institution%3DNNL%26vid%3DEDU_XML_ENG%26loc%3Dlocal%2Cscope%3A(EDU_XML_ENG)%26sortField%3Dlso04%26bulkSize%3D8)

🔗[בר מצווה, בת מצווה בלב ים](https://web.nli.org.il/sites/NLI/English/digitallibrary/pages/viewer.aspx?docid=EDU_XML_ENG700071858&presentorid=EDU_XML_ENG&searchurl=https%3A%2F%2Fweb.nli.org.il%2Fsites%2Fnlis%2Fen%2Feducation%2Fpages%2Fresults.aspx%23%3Fquery%3Dlsr16%2Cexact%2CPrimary+Source%26query%3Dany%2Ccontains%2Cbar+mitzvah+israel%26institution%3DNNL%26vid%3DEDU_XML_ENG%26loc%3Dlocal%2Cscope%3A(EDU_XML_ENG)%26sortField%3Dlso04%26indx%3D1%26bulkSize%3D8)

**נושאים לדיון/שיחה:**

* במשחק של 'אל על' יש 55 אתרים ואטרקציות. כמה מהם אתם מכירים? כמה מהם משמעותיים עבורכם?
* מה לדעתכם המקום, או היעד האידיאלי למסע בר/בת מצווה?
* מה הקשר שלכם לישראל? האם אתם מרגישים שיש לכם שתי ארצות?
* איזה עוד הרפתקאות ואטרקציות אתם רוצים לעשות השנה?

**רעיונות לפעילות:**

1. כתבו פרסומת או תוכנית עם לוח זמנים, למסע בר/בת המצווה לישראל. כתבו בו היכן תבקרו, היכן תתארחו, מה תאכלו, את מי תפגשו, מה תרצו לעשות, וכד'.
2. כתבו מכתב לחבר, בן משפחה או מישהו בגילכם שגר בישראל. ספרו לו איך אתם מרגישים ושאלו אותו את כל השאלות שיש לכם על ישראל.

פרק שמיני: דברי חכמה

**לימוד תורה**

במשך הדורות, הוגי דעות יהודים היו בדיאלוג עם הטקסטים שנכתבו לפניהם, דרך פירושים ודרשות. כל דור, וכל אחד, מוזמנים להציע את ההבנה שלו/שלה להיות חלק מהשיח הגדול אשר מחבר את אירועי היום, הדילמות והשאלות שאנו שואלים, לשרשרת הדיאלוג והדיון בתרבות היהודית. הסיפור המיוחד והמתעדכן תמיד של העם היהודי נוצר דרך החיבור והצירוף של כל הקולות השונים האלה לאורך הדורות. בפרק זה, נעמיק בקשר ובתרומה שלנו ליצירה מיוחדת ומשותפת זו.

🔗[דרשת בר מצווה (קריקטורה)](https://web.nli.org.il/sites/NLI/English/digitallibrary/pages/viewer.aspx?docid=EDU_XML_ENGSP1074&presentorid=EDU_XML_ENG&searchurl=https%3A%2F%2Fweb.nli.org.il%2Fsites%2Fnlis%2Fen%2Feducation%2Fpages%2Fresults.aspx%23%3Fquery%3Dlsr16%2Cexact%2CPrimary+Source%26query%3Dany%2Ccontains%2Cbar+mitzvah%26institution%3DNNL%26vid%3DEDU_XML_ENG%26loc%3Dlocal%2Cscope%3A(EDU_XML_ENG)%26sortField%3Dlso04%26indx%3D1%26bulkSize%3D8)

🔗[יאקו איזידור יעקב, בולוגריה ה' תרצ"ג (](https://web.nli.org.il/sites/NLI/English/digitallibrary/pages/viewer.aspx?docid=EDU_XML_ENGSP909&presentorid=EDU_XML_ENG&searchurl=https%3A%2F%2Fweb.nli.org.il%2Fsites%2Fnlis%2Fen%2Feducation%2Fpages%2Fresults.aspx%23%3Fquery%3Dlsr16%2Cexact%2CPrimary+Source%26query%3Dany%2Ccontains%2Cyako%26institution%3DNNL%26vid%3DEDU_XML_ENG%26loc%3Dlocal%2Cscope%3A(EDU_XML_ENG)%26sortField%3Dlso04%26indx%3D1%26bulkSize%3D8)(1933

"בר המצווה שלי היה יום מיוחד ומרגש. הייתי בן 13. היה לי קשה להכין את הנאום שצריך הייתי לומר. באותו הזמן הייתה בעיר רוסה (Ruse) מורה לספרות שהייתה כותב נאומים יפים מאוד בתשלום, ואני צריך הייתי ללמוד את הדרשה שהיא כתבה עבורה בעל פה; היו בה מילים רבות שלא הכרתי, ולכן לא הבנתי את הנאום והיה לי קשה מאוד לזכור אותו".

⍰יאקו איזידור יעקב נזכר כמה הוא עבד קשה לזכור בעל פה את הנאום שהמורה לספרות כתבה בשבילו, עם מילים רבות שהוא לא הבין. מה לדעתכם צריך להיות בנאום בר/בת מצווה? האם יותר טוב שתכתבו אותו בעצמכם? מה לדעתכם צריך להיות בנאום?



🔗[ד"ר השל ממליץ ליהודים לא להפסיק לדרוש צדק עבור השחורים](https://web.nli.org.il/sites/NLI/English/digitallibrary/pages/viewer.aspx?docid=EDU_XML_ENGSP224&presentorid=EDU_XML_ENG&searchurl=https%3A%2F%2Fweb.nli.org.il%2Fsites%2Fnlis%2Fen%2Feducation%2Fpages%2Fresults.aspx%23%3Fquery%3Dlsr16%2Cexact%2CPrimary+Source%26query%3Dany%2Ccontains%2Cspeech%26institution%3DNNL%26vid%3DEDU_XML_ENG%26loc%3Dlocal%2Cscope%3A(EDU_XML_ENG)%26sortField%3Dlso04%26indx%3D1%26bulkSize%3D8)

*(גרוסינגר, ניו יורק) – אחד הרבים הנחשבים ביותר, המליץ ליהודים שלא לחדול מדרישת הצדק עבור השחורים בגלל "הרטוריקה החצופה והרצחנית של דמגוגים שחורים".*

*בנאום לפני 400 צירים במפגש השנתי של הליגה למניעת השמצה (ADL)של ארגון 'בני ברית' שנערך כאן, ד"ר אברהם יהושע השל הצהיר שהיהודים, שסבלו מ"שנאה" לאורך ההיסטוריה, צריכים להבין את הכאב והסבל של אנשים שחורים ש"אינם יכולים להשיג חירות בלי עזרתם של לבנים".*

*ד"ר השל תקף את ארגוני 'כוח שחור' ואת התבטאויותיהם כ"חילול המאבק למען השחורים", אך אמר שאל ליהודים להירתע, והם צריכים להבין ש"השחורים מדברים מתוך סבל ויאוש".*

*הוא ציין שבעברית ויידיש משמעות המילה 'השמצה' היא 'דיבור רע', ואמר שהזהירות ממנה היא ערך יהודי ייחודי.*

*הוא הוסיף ואמר שיהודים למדו על בשרם ש"מילים הורגות", והכריז ש"הנאצים לא התחילו את השואה בבניית משרפות, אלא בבדיחות זולות".*

*ד"ר השל אמר שהיהודים כל כך מודאגים מהבעיות שמילים יוצרות, שהם מתפללים שלוש פעמים ביום "נצור לשוני מרע ושפתי מדבר מרמה".*

*למרות זאת, הוא אמר שיהודים רבים,כמו לבנים אחרים, אשמים בדעות קדומות כאשר הם מאשימים את הקרבנות השחורים בבעיות חברתיות שאחרים גרמו להם.*

*הוא הזכיר שהוא יליד פולין ולכן הוא "יודע מה משמעות החיים בארץ בה שונאים אותך", ואמר ש"כך מרגישים השחורים כאן".*

*ד"ר השל קרא ליהודים "לשמור על לשוננו ונשמותינו טהורות" על ידי כך שלא ישתתפו בהשמצות. הוא אמר שהיהודים צריכים "לרדוף צדק בכל הנסיבות" על ידי המשכת הפעילות במאבק למען זכויות אדם.*

*"היו כמו הנקר [ציפור]", אמר, "אשר משתמש בראשו וממשיכים לנקר עד שסיים את עבודתו".*



🔗[מי הייתה הנרייטה סולד?](https://web.nli.org.il/sites/NLIS/en/Education/Pages/itemPage.aspx?ItemID=EDU_XML_ENGSP369)

בנאום שהנרייטה סולד נשאה ברדיו בשנת ה' ת"ש (1940) לכתוב יום הולדתה ה-80, היא אמרה:

"כמו שאתם יכולים לראות, בשמונים שנות חיי העולם השתנה מאוד. אבל דבר אחד נשאר קבוע, ולא השנה עם הזמן. כמו בעבר, גם היום ישנם אנשים ונשים צדיקים, העושים מעשים טובים. היום, כמו בעבר, אנשים ונשים מלומדים מבטאים רעיונות גדולים. היום, כמו בעבר, אנשים ונשים בעלי מרץ עובדים ויוצרים. היום, כמו בעבר, אנחנו בני העם היהודי מטפחים את הרוח ואת השאיפות אשר היו הבסיס לחיינו מאז שהיינו לעם. נפש האדם נשארת לנצח; היא רק מוצאות דרכים חדשות טובות יותר לליבו של האחר".

**נושאים לדיון/שיחה:**

* בעברית, נאום על התורה או על היהדות נקרא "דבר תורה" או "דרשה". דבר תורה או דרשה מתחילים בדרך כלל בשאלה פילוסופית או טכנית על משהו בסיפור התורה, או במצוות. על איזה נושא, סיפור או מצווה יש לכם שאלות?
* בנאום המפורסם שלו משנת 1963, "[דת וגזע](https://www.blackpast.org/african-american-history/1963-rabbi-abraham-joshua-heschel-religion-and-race/)" (באנגלית), הרב אברהם יהושע השל השתמש בפסוקים וסיפורים רבים מהתנ"ך כדי להסביר מדוע הוא בעד זכויות אדם. מדוע אנשים משתמשים בטקסטים עתיקים כדי לדבר על נושאים חשובים היום?

**רעיונות לפעילות:**

1. בעזרת התבנית שבמחברת שלכם, כתבו דרשת בר/בת מצווה.
2. הניתוח ה"תלמודי" [הזה](https://hillel.org/docs/default-source/default-document-library/-i-have-a-dream-text-study.pdf?sfvrsn=fe27088b_0) של נאומו של מרטין לותר קינג "יש לי חלום" מדגיש את השימוש הרב שעשה ברעיונות מהתנ"ך ומהיהדות. בחרו טקסט מהתנ"ך בו תוכלו להשתמש לבעיה ביום.
3. בחרו פסוק מהתנ"ך, או טקסט יהודי אחר שאתם מתחברים אליו. שאלו את עצמכם: מה הדבר שמעניין אותי במיוחד? מה הנושא שלו גורם לי להרגיש? מה אני חושב/ת על הפירוש המסורתי? כיצד הטקסט מתחבר אלי ולעולם שבו אני חי/ה היום?

פרק תשיעי: הגיע זמן לאכול!

**האוכל היהודי**

הבישול והאכילה תמיד היו חלק חשוב מהחיים, ההלכה והתרבות היהודית - שמירה על הכשרות, ברכות לפני ואחרי האכילה, מאכלי חג מיוחדים, והמאכלים המיוחדים של המטבח היהודי. כל אירוע מיוחד במעגל החיים היהודי כולל ארוחה חגיגית (שנקראת לפעמים "סעודת מצווה"). בפרק זה, נעמיק בתפקיד שיש לאוכל בחיים היהודיים.

🔗[מתכון של 'אוסם' – עוגת גבינה לשבועות.](https://web.nli.org.il/sites/NLI/Hebrew/digitallibrary/pages/viewer.aspx?docid=NNL03_EDUSP5223&presentorid=NLI_EDU&searchurl=https%3A%2F%2Fweb.nli.org.il%2Fsites%2Fnlis%2Fhe%2Feducation%2Fpages%2Fresults.aspx%23%3Fquery%3Dlsr16%2Cexact%2C%D7%A4%D7%A8%D7%99%D7%98+%D7%9E%D7%A7%D7%95%D7%A8%26query%3Dany%2Ccontains%2C%D7%9E%D7%AA%D7%9B%D7%95%D7%9F+%D7%A9%D7%91%D7%95%D7%A2%D7%95%D7%AA%26institution%3DNNL%26vid%3DNLI_EDU%26loc%3Dlocal%2Cscope%3A(NNL_EDU1)%26sortField%3Dpopularity%26indx%3D1%26bulkSize%3D10)

[🔗 כדורי מצה, קניידלאך ו'מצה גנעפפליש', צרפת, ה' תרס"ג (1903](https://web.nli.org.il/sites/NLI/English/digitallibrary/pages/viewer.aspx?docid=EDU_XML_ENG700344097&presentorid=EDU_XML_ENG&searchurl=https%3A%2F%2Fweb.nli.org.il%2Fsites%2Fnlis%2Fen%2Feducation%2Fpages%2Fresults.aspx%23%3Fquery%3Dlsr16%2Cexact%2CPrimary+Source%26query%3Dany%2Ccontains%2Cmatzah%26institution%3DNNL%26vid%3DEDU_XML_ENG%26loc%3Dlocal%2Cscope%3A(EDU_XML_ENG)%26sortField%3Dlso04%26indx%3D1%26bulkSize%3D8))

🔗[חותמת כשרות מבוכרה](https://web.nli.org.il/sites/NLI/English/digitallibrary/pages/viewer.aspx?docid=EDU_XML_ENGSP979&presentorid=EDU_XML_ENG&searchurl=https%3A%2F%2Fweb.nli.org.il%2Fsites%2Fnlis%2Fen%2Feducation%2Fpages%2Fresults.aspx%23%3Fquery%3Dlsr16%2Cexact%2CPrimary+Source%26query%3Dany%2Ccontains%2Ckosher%26institution%3DNNL%26vid%3DEDU_XML_ENG%26loc%3Dlocal%2Cscope%3A(EDU_XML_ENG)%26sortField%3Dlso04%26indx%3D1%26bulkSize%3D8#EDU_XML_ENG700426723)

**נושאים לדיון/שיחה:**

* האם יש באמת דבר כזה "המטבח היהודי"? מה הופך אוכל ל"יהודי"?
* האם חשוב שאוכל באירועים יהודיים, כמו ארוחת בר/בת מצווה, יהיה כשר? מדוע, או מדוע לא?
* חוץ מהלכות הכשרות, יש ביהדות ברכות רבות לפי ואחרי האכילה. למה לומר כל כך הרבה ברכות?

**רעיונות לפעילות:**

1. בקשו מההורים, מסבא או מסבתא שלכם מתכון לאוכל שהיה חלק מהארוחות המשפחתיות אצלם בבית. נסו להכין אותו בעצמכם, והכניסו למחברת את המתכון ואת הסיפורים או הזיכרונות הקשורים אליו.
2. הכינו קולאז' של מאכלים שקשורים בעיניכם עם המסורת שלכם, המשפחה, הדת, חגים או שמחות. אם אתם צריכים רעיונות, היעזרו ברשימה [כאן](https://tasty.co/article/deenashanker/make-bubbe-proud)!
3. ההלכות הרבות הנוגעות לאכילה עוזרות לחשוב יותר על מה שאנחנו אוכלים. הכינו רשימה של כללים לחשוב עליהם כאשר אתם אוכלים.

פרק עשירי: צדקה ותיקון עולם

**ערכים יהודיים**

ביהדות, כל אירוע חגיגי מחייב אותנו לזכור את מי שאינם יכולים לחגוג כמונו. בר/בת מצווה שלכם היא הזדמנות לחשוב על הדרכים שנוכל לתקן את העולם, בכסף או בעזרה לאחרים. בפרק זה, נעמיק ונלמד על ערכים כמו צדקה, חסד ועזרה לזולת - ערכים שיש להם מקום מרכזי בחיים היהודיים.

🔗[תרומת לקרן הקיימת לישראל לכבוד בר מצווה, ה' תרצ"ח ((1938](https://web.nli.org.il/sites/NLI/English/digitallibrary/pages/viewer.aspx?docid=EDU_XML_ENGSP558&presentorid=EDU_XML_ENG&searchurl=https%3A%2F%2Fweb.nli.org.il%2Fsites%2Fnlis%2Fen%2Feducation%2Fpages%2Fresults.aspx%23%3Fquery%3Dlsr16%2Cexact%2CPrimary+Source%26query%3Dany%2Ccontains%2Cbar+mitzvah%26institution%3DNNL%26vid%3DEDU_XML_ENG%26loc%3Dlocal%2Cscope%3A(EDU_XML_ENG)%26sortField%3Dlso04%26indx%3D1%26bulkSize%3D8).

🔗[פוסטר](https://web.nli.org.il/sites/NLI/English/digitallibrary/pages/viewer.aspx?docid=EDU_XML_ENG700327666&presentorid=EDU_XML_ENG&searchurl=https%3A%2F%2Fweb.nli.org.il%2Fsites%2Fnlis%2Fen%2Feducation%2Fpages%2Fresults.aspx%23%3Fquery%3Dlsr16%2Cexact%2CPrimary+Source%26query%3Dany%2Ccontains%2Clet+my+people+go%26institution%3DNNL%26vid%3DEDU_XML_ENG%26loc%3Dlocal%2Cscope%3A(EDU_XML_ENG)%26sortField%3Dlso04%26indx%3D1%26bulkSize%3D8) "שלח את עמי", ה' תשל"א ([1971](https://web.nli.org.il/sites/NLI/English/digitallibrary/pages/viewer.aspx?docid=EDU_XML_ENG700327666&presentorid=EDU_XML_ENG&searchurl=https%3A%2F%2Fweb.nli.org.il%2Fsites%2Fnlis%2Fen%2Feducation%2Fpages%2Fresults.aspx%23%3Fquery%3Dlsr16%2Cexact%2CPrimary+Source%26query%3Dany%2Ccontains%2Clet+my+people+go%26institution%3DNNL%26vid%3DEDU_XML_ENG%26loc%3Dlocal%2Cscope%3A(EDU_XML_ENG)%26sortField%3Dlso04%26indx%3D1%26bulkSize%3D8)).

**נושאים לדיון/שיחה:**

* התרומה לקק"ל היא דוגמא למנה לתת צדקה לכבוד בר/בת מצווה במקום מתנה. כיצד אתם מרגישים כלפי מנהג זה? אם תקבלו "מתנה" כזו – האם תשמחו, או תהיו מאוכזבים? האם ההרגשה שלכם תהיה תלויה במטרה בשבילה תורמים?
* בשנים בהם נאבקו בשביל יהודי ברית המועצות (1960-1985 בערך), היה מנהג שבר/בת המצווה היה מאמץ "אח תאום/אחות תאומה", שלא יכל/ה לחגוג בגלל דיכוי היהודים שם. אם הייתה קיימת תוכנית כזו היום - מי הייתם רוצים שיהיו "תאומים" שלכם?

**רעיונות לפעילות:**

1. צרו דף אינטרנט לגיוס כספים לארגון חשוב לכם (ניתן להיעזר באתר <https://www.depositagift.com/>).
2. עצבו פוסטר או אינפוגרפיקה, על עניין חברתי החשוב לכם.
3. אחד הדרכים להוסיף מרכיב של צדקה, או תיקון עולם לטקס הוא "סדנת צדקה" שבה מעצבים פרחים, ספרים או שימורי אוכל, ואחר כך תורמים אותם. מה הייתם מכניסים ל"סדנת צדקה" שלכם?

פרק אחד עשר: להתארח אצל חברים

**חברים וחברות**

אחד הקשרים החשובים בחיינו הוא הקשר עם חברים. פרט לשמחה והנאה, חברים נותנים אחד לשני אהבה, תמיכה ועזרה. בפרק זה נעמיק בחשיבות הקשר עם חברים בחיינו.

🔗[בת מצווה קבוצתית, בית הכנסת מונסטיריוטון, סלוניקי (יוון), ה' תש"ע (1990)](https://web.nli.org.il/sites/NLI/English/digitallibrary/pages/viewer.aspx?docid=EDU_XML_ENGSP915&presentorid=EDU_XML_ENG&searchurl=https%3A%2F%2Fweb.nli.org.il%2Fsites%2Fnlis%2Fen%2Feducation%2Fpages%2Fresults.aspx%23%3Fquery%3Dlsr16%2Cexact%2CPrimary+Source%26query%3Dany%2Ccontains%2Cbat+mitzvah%26institution%3DNNL%26vid%3DEDU_XML_ENG%26loc%3Dlocal%2Cscope%3A(EDU_XML_ENG)%26sortField%3Dlso04%26indx%3D1%26bulkSize%3D8).

🔗[ילדים בכפר עולים, ה' תש"י (](https://web.nli.org.il/sites/nli/hebrew/digitallibrary/pages/viewer.aspx?docid=EDU_XML_ENG003430705&presentorid=EDU_XML_ENG&searchurl=https%3A%2F%2Fweb.nli.org.il%2Fsites%2Fnlis%2Fen%2Feducation%2Fpages%2Fresults.aspx%23%3Fquery%3Dlsr16%2Cexact%2CPrimary+Source%26query%3Dany%2Ccontains%2Cyouth+aliyah%26institution%3DNNL%26vid%3DEDU_XML_ENG%26loc%3Dlocal%2Cscope%3A(EDU_XML_ENG)%26sortField%3Dlso04%26indx%3D1%26bulkSize%3D8)(1957.

**נושאים לדיון/שיחה:**

* מה התרומה המיוחדת בחגיגת בר/בת מצווה יחד עם חברים? מה החסרונות בכך?
* מהם שלוש התכונות החשובות ביותר שאתם מחפשים בחברים?
* מהם שלושת הדברים החשובים ביותר שאתם נותנים לחברים?
* אם נפרדתם מחברים, מה הייתה הסיבה לפרידה?
* האם הדרך בה אתם מבינים חברות משתנה כאשר אתם מתבגרים?

**רעיונות לפעילות:**

1. כתבו מודעת "דרוש חבר" לעיתון. כתבו בה את כל התכונות שאתם מחפשים בחברים.
2. הקדישו עמוד במחברת לחבר/ה הטוב/ה ביותר שלכם, או לקבוצת חברים. הכניסו לעמוד תמונות, זיכרונות, ודברים שהם אמרו.
3. כתבו או ציירו דבר שיסביר מה החברות אומרת לכם. התחילו במילים: "חברות היא כמו..."

פרק שנים עשר: תודה רבה!

**הכרת תודה**

אחרי שחגיגת בר/בת מצווה נגמרה, יש משימה נוספת שצריך לבצע: כתיבת מכתבי תודה! הכרת הטוב היא ערך מרכזי ביהדות. בפרק זה נעמיק בערך הכרת הטוב, דרך כתיבת המכתבים.

🔗[מכתב ששלחה חנה סנש לאחיה גיורא, ה' תש"ד (1944](https://web.nli.org.il/sites/NLI/English/digitallibrary/pages/viewer.aspx?docid=EDU_XML_ENGSP152&presentorid=EDU_XML_ENG&searchurl=https%3A%2F%2Fweb.nli.org.il%2Fsites%2Fnlis%2Fen%2Feducation%2Fpages%2Fresults.aspx%23%3Fquery%3Dlsr16%2Cexact%2CPrimary+Source%26query%3Dany%2Ccontains%2Csenesh+letter%26institution%3DNNL%26vid%3DEDU_XML_ENG%26loc%3Dlocal%2Cscope%3A(EDU_XML_ENG)%26sortField%3Dlso04%26indx%3D1%26bulkSize%3D8)).

🔗[מכתב ששלח אלפרד דרייפוס לאשתו, לוסי, ו' שבט ה' תרנ"ה (31/1/1895](https://web.nli.org.il/sites/NLI/English/digitallibrary/pages/viewer.aspx?docid=EDU_XML_ENG003560223&presentorid=EDU_XML_ENG&searchurl=https%3A%2F%2Fweb.nli.org.il%2Fsites%2Fnlis%2Fen%2Feducation%2Fpages%2Fresults.aspx%23%3Fquery%3Dlsr16%2Cexact%2CPrimary+Source%26query%3Dany%2Ccontains%2Cdreyfus+letter%26institution%3DNNL%26vid%3DEDU_XML_ENG%26loc%3Dlocal%2Cscope%3A(EDU_XML_ENG)%26sortField%3Dlso04%26indx%3D1%26bulkSize%3D8)).

**נושאים לדיון/שיחה:**

* היום, רוב האנשים כבר אינם כותבים מכתבים על נייר. מדוע מכתבים כאלה יכולים להיות חשובים גם היום?
* כמו מכתבים באופן כללי, גם מכתבי תודה כמעט נעלמו (בעיקר כאשר ניתן לשלוח אימוג'י במקום!). האם יש במכתבי תודה ערך מיוחד גם היום?
* האם קיבלתם אי פעם מכתב בכתב יד? אם כן, כיצד הרגשתם?
* האם הכרת תודה היא רגש טבעי? מה יכול למנוע אותה? מה ההיפך מהכרת הטוב?
* כיצד היהדות מעודדת הכרת תודה?

**רעיונות לפעילות:**

1. בסיפור [הזה](https://www.aish.com/f/mom/A-Special-Bat-Mitzvah.html), נערת בת המצווה שלחה מכתבי תודה לכל אחד מהאורחים *לפני* הטקס, לא כתודה על המתנות שלהם אלא לומר כמה כל אחד מהם חשוב לה.

כתבו (בכתב יד!) מכתב לחבר, קרוב משפחה או מורה, ואמרו בו עד כמה אתם מודים להם על הדרכים בהם הם שינו את חייכם.

(<https://www.nytimes.com/2021/02/27/at-home/how-to-write-a-gratitude-letter.html>)

1. בקשו מחבר, קרוב משפחה או מורה לכתוב לכם מכתב (בכתב יד) לכבוד בר/בת המצווה שלכם. אפשר לצרף את המכתב למעטפה פתוחה או סגורה שאותה תכניסו למחברת שלכם.
2. צרו במחברת שלכם "גלריית הכרת תודה". כתבו או ציירו בה על אנשים או חפצים שאתם מכירים תודה בשבילם.

פרק שלושה עשר: כתבו את הפרק שלכם!

**החוליה שלי בשרשרת**

כאשר אתם מסיימים את המסע, אנו מזמינים אתכם לתעד את חוויית בר/בת המצווה שלכם, ולשתף אותה! סיפורו של העם היהודי נכתב כל הזמן, והתרבות היהודית מתפתחת ומשתנה כל הזמן. לאורך המסע למדתם על צדדים שונים של ההיסטוריה, המסורת והזהות היהודית. אבל ההיסטוריה אינה רק בעבר, היא ממשיכה גם היום! שתפו את חוויית בר/בת המצווה שלכם עכשיו, כדי שאחרים יוכלו ללמוד ממנה בעתיד!

אחרי שתשלחו את הטופס למטה עם המקור שתבחרו, תקבלו תעודת משתתף אישית בתוכנית בר/בת המצווה של הספריה הלאומית.

"ולא אתכם לבדכם אנכי כרת את הברית הזאת... כי את אשר ישנו פה עמנו עמד היום... ואת אשר איננו פה עמנו היום" (דברים כט, יג-יד).

מכאן למדו חכמים, שגם נשמות כל מי שיוולד בדורות הבאים היו בברית בסיני (מדרש תנחומא).

⍰על איזה מילים בפסוק המדרש מבסס את הפירוש שלו? מה המשמעות שנשמות כל ישראל היו בסיני? כיצד זה קשור לזה שאתם כותבים את הפרק שלכם בספר?

**[קישורית לטופס]**

**פרטים אישיים:**

* **כתובת**
* **מקום מגורים**
* **בית ספר/ארגון**

**כתבו מעט על הפריט שאתם משתפים!**

* **כותרת (תמונה משפחתית מ**בר/בת המצווה שלי, לוח זמנים מבית הכנסת שלי, הזמנה לבר/בת המצווה שלי, הזמנה לבר/בת המצווה של אבא/אמא/סבא/סבתא שלי...**)**
* **תאריך/שנה (אם רלוונטי)**
* **תיאור (תמונה: מי ומה מצולמים, מתי והיכן צולמה. מסמך: מי כתב אותו, באיזו שפה, מה התוכן שלו)**
* **הסבר על הקשר שלכם לפריט ומדוע הוא חשוב ומשמעותי לכם, ומדוע בחרתם לשתף אותו.**

**תודה!**